"Qoya" laqabli amerikalik aktyor Dueyn Jonson Forbes jurnali talqiniga ko‘ra eng ko‘p haq oluvchi aktyorlar ro‘yxatiga boshchilik qilmoqda. U bir yil ichida 64,5 mln dollar ishlab topdi. 2-o‘rinni Jyeki Chan (61 mln dollar), 3-o‘rinni Mett Deymon (55 mln dollar) egallamoqda. 4-o‘rinni 53 mln dollar bilan Tom Kruz, 5-o‘rinni 48 mln dollar ishlab topgan Jonni Depp egalladi. Yetakchi o‘ntalikdan, shuningdek, Ben Afflek (43 mln dollar), Vin Dizel (35 mln dollar), Shohrux Xon va Kichik Robert Dauni (33 mln dollar), Akshay Kumar va Bred Pitt (31,5 mln dollar) o‘rin oldi. Avvalroq aktrisa Jyennifer Lourens ikkinchi yil ketma-ket eng ko‘p haq oluvchi aktrisa bo‘lgani ma’lum qilingandi. "Oskar" mukofoti sovrindori bir yil ichida 46 mln dollar ishlab topgan.